Kwazi disa' xhur ilu konna rrapportajna kif saru bordijiet fejn persuni b'tendenzi laburisti wahda biss kien hemm prezenti! Għedna kif kien hemm kazijiet fejn...zewġ aħwa mill-istess familja tpoġġew fuq bordijiet importanti. Illum, nistgħu ngħidulkom li l-gvern poġġa Nazzjonalisti bħala diretturi u CEOs t'azjendi mportanti. Aħna tal-Mazzun m'aħniex ngħidu li Nazzjonalisti kompetenti li dejjem għamlu xogħolhom m'għandhomx jingħataw postijiet u jitħallew jagħmlu xogħolhom bil-kwiet. Aħna qed nistaqsu li possibli laburisti kapaci ma jezistux? Wara 25 sena mwarrba u mkassbra lanqas il-gvern tagħna mhu lest jaghtihom cans? Nafu wkoll li erġajna lura ghas-sistema fewdali fejn kulħadd jaħkem it-territorju tieghu u jaghmel li jrid. Xi ħaġa li kissret l-oligarkija ta' Gonzi li kellu ftit qabel l-elezzjoni li għaddiet u li kienet fattur importanti biex il-gvern tiegħu jitlef l-elezzjoni. Sfortunatament, Joseph Muscat ħalla din is-sitwazzjoni taħkem il-PL kmieni fil-leġislatura u diġa hawn tgergir kbir fuq kif id-dipartiment tal-gvern tħallew jibqgħu jiġu kmandati minn Nazzjonalisti li ma jridu b'xejn jikkoperaw mal-gvern u kif Joseph Muscat moħħu fin-Nazzjonalisti li qalbu qabel l-elezzjoni tal-2012 jew dehru fuq xi billboard u nesa' kompletament Laburisti ħabrieka u ta' skola li dejjem appoġġjawħ. Il-Laburisti jridu jirrealizzaw li l-PL mhux Joseph Muscat, jew Madame Michelle, jew Manwel Mallia, izda huma. Ma jistax ikun li l-Partit jiġi hi-jacked minn erba' minn nies li l-interessi tagħhom huwa biss il-poter. Ahna ma nimpressjonawx ruħna biċ-ċelebrazzjonijiet, riċevimenti, tehid ta' l-idejn, kpiepel, basktijiet tal- Prada u evening dresses . Aħna l-fanfarunati ta' min ma kien xejn u issa f'daqqa waħda minn għalih in-nies kollha saru dubbien, ma nagħtux kasu. Anzi...nieħdu ghalina meta narawhom meta fl-istess waqt skoss Laburisti għadhom ibatu, minsijin. Dawn l-attivitajiet narawhom bħala insult! Il-PL huwa l-membri tiegħu u aħna zgur ma nberkux il-mod kif dan il-gvern qed jimxi ma' dawk li tawh is-sapport taghhom f'baħar qawwi. Saru ħafna zbalji.... u rridu nammettu li dawn saru! U għadhom isiru u jidher ċar li Joseph Muscat ferħan b'dan lis- status quo. L-izball kbir sar meta għadu kbir tal-partit ħadu miegħu, kontra x-xewqa tas-36 000 ruħ li vvotaw biex ġab il-maġġoranza. L-argument li lil Lou Bondi riedu miegħu biex jagħlaqlu ħalqu huwa bazwi għaliex il-maġġoranza qaltlu biċ-ċar fl-elezzjoni li għaddiet li ma tridx taf bih. Imma l-Prim webbes rasu u kontra x-xewqa tagħhom ingaġġaħ u taħ paga li lanqas taħt in-Nazzjonalisti ma kellu bħalha. Kellu kwazi sena biex isewwi dawn l-affarijiet u minflok ziedhom. Qisu ma jafx li aktar ma tikberil-ferita aktar diffiċli biex iddewiha!! Aħna ma rridux vendikazzjonijiet...specjalment ma' Nazzjonalisti li imxew ta' rġiel u b'onesta' tul l-aħħar snin. Izda hemm ohrajn li wettqu vendikazzjonijiet u sawtu lil min ma kienx jaqbel maghhom. Dawn iridu jħallsu ta' egħmilhom billi jitneħħew u mhux ikunu protetti mill-Gvern Laburista; u dawk li soffrew taħthom stmati ta' zibel jekk mhux ukoll imgiddba! Alla jbierek qabel l-elezzjoni dawn kienu stmati ta' Paladini u mwiegħda ħafna xorti...wara l-elezzjoni dawn sabu ruhħom mormija...f'kantuniera bil-gvern ġdid ma jagħtix kazhom...anzi jsikkithom, u n-Nazzjonalisti jitmejlu bihom!! Hekk sew Joseph? Kun raġel. Wettaq ġustizzja u fid-deher! Hekk wegħethom lil-Laburisti li taf li taw saħħithom għalik. Dawn ibatu ghadhom. Anzi, qed ibatu aktar għax issa qatgħu qalbhom li hemm xi ħadd li jaqbez għalihom. Dawn kienu s-Suldati tal-Azzar, mela dak l-opportunist li kwazi spiċċa l-ħabs! Sfortunatament il-PL uriena li mhux magħmul mill-azzar u jsaddad malajr. Issa tlett snin oħra jivvotawlu dawk in-Nazzjonalisti li tant jippreferi! Ma joqgħodx jitkessaħ. 80 000 ma vvottawx għall-elezzjonijiet tal-kunsilli li għaddew. Ma jaħsibx li ħafna minn dawn huma Laburisti mweġġgin?
Skond Muscat il-Laburisti nferjuri għan-Nazzjonalisti?